[ca] En aquesta tesi es desenvolupen conceptes tan amplis com l'electricitat, el magnetisme, motors elèctrics, la relativitat especial i la historiografia. Això és així perquè, d'una banda, es recupera la memòria històrica de Francesc Aragó, científic del segle XIX, els experiments del qual van ser essencials en el desenvolupament de l'electromagnetisme i de la relativitat especial. La seva habilitat i curiositat li van permetre realitzar dos experiments crucials del segle XIX, el disc d'Aragó i la determinació de la velocitat de la llum com una constant universal. Al principi semblen experiments totalment desconnectats l'un de l'altre, i així semblava al segle XIX. No obstant això, com es demostra en aquesta tesi, estan relacionats amb el denominador comú de la velocitat relativa, aspecte essencial en la relativitat especial. El disc d'Aragó va ser un experiment controvertit sobre el magnetisme de rotació, oblidat avui en dia, però va causar una gran expectació al segle XIX. Tant és així que Faraday va abandonar els seus experiments sobre electròlisi química per dedicar-se a l'estudi del disc d'Aragó. El resultat final va ser el disc de Faraday i, per tant, l'origen de tots els generadors i motors elèctrics. No obstant això, el disc de Faraday presenta també controvèrsies, com la denominada paradoxa de Faraday, que hem desenvolupat en aquesta tesi i resolt mitjançant la seva relació amb el principi de conservació del moment angular i l'aplicació de la segona llei de la termodinàmica. Amb el propòsit d'experimentar, deduir i analitzar per aconseguir una millor comprensió teòrica sobre el moviment de rotació relacionat amb el magnetisme, s'ha construït un disc d'Aragó i dos discos de Faraday, un com a generador i l'altre com a motor. A partir d'aquests resultats s'han dissenyat i construït nous dispositius electrodinàmics, basats en les investigacions sobre el disc de Faraday realitzades pel Dr. Albert Serra. Aquests experiments han proporcionat indicis sobre la construcció de nous motors elèctrics que funcionen a altes intensitats i sense camp magnètic extern aplicat. Motors elèctrics que s'han construït i denominat com a Turbines Electrodinàmiques. De la qual s'ha obtingut una patent d'invenció amb el número ES-2527783_B1. En el seu estudi s'ha aplicat la teoria de la relativitat especial per comprendre l'origen relativista del camp magnètic i s'ha aplicat en la construcció d'un experiment que ha denominat la bobina relativista. Concloent que la relativitat aporta una nova visió del comportament electromagnètic en una bobina. S'ha realitzat un estudi historiogràfic sobre els intents per determinar la velocitat relativa entre la Terra i les estrelles. Observacions que influeixen en Aragó i la seva mesura de la velocitat de la llum com una constant universal. Einstein en el seu article de 1905 Sobre l'electrodinàmica dels cossos en moviment només fa referència a un experiment i és el disc de Faraday. I pel que fa al principi de la constància de la velocitat de la llum en el buit, que Einstein adopta, es basa en l'experiment per determinar la velocitat de la llum realitzat per Aragó i Fresnel. Concloem que Francesc Aragó va influir decisivament en la ciència de la seva època en un aspecte clau per als segles posteriors, l'electromagnetisme. Tant és així, que dos dels seus experiments van ser essencials per a la inspiració d'Einstein en l'elaboració de la teoria de la relativitat especial.

[en] In this thesis, important ideas like electricity, magnetism, electric motors, special relativity, and history are explained. This is because, on the one hand, the historical memory of Francesc Aragó, a 19th-century scientist whose experiments were essential in the development of electromagnetism and special relativity, is recovered. His technical knowledge and curiosity allowed him to conduct two crucial experiments of the 19th century, the Aragó disk and the determination of the constancy of the speed of light. At first, these experiments seem completely disconnected from each other, as they did in the 19th century. However, as presented in this thesis, they are related by the common denominator of relative speed, an essential aspect of special relativity. The Aragó disk was a controversial experiment on rotational magnetism, forgotten today, but it caused great excitement in the 19th century. So much so that Faraday abandoned his experiments on chemical electrolysis to study the Aragó disk. The final result was the Faraday disk and, therefore, the origin of all generators and electric motors. However, the Faraday disk also presents controversies, such as the so-called Faraday paradox, which we have developed in this thesis and resolved through its relationship with the principle of conservation of angular momentum and the application of the second law of thermodynamics. With the purpose of experimenting, deducing, and analyzing to achieve a better theoretical understanding of rotational motion related to magnetism, an Aragó disk and two Faraday disks have been constructed, one as a generator and the other as a motor. Based on these results, new electrodynamic devices have been designed and built, based on the research on the Faraday disk conducted by Dr. Albert Serra. These experiments have provided indications for the construction of new electric motors that operate at high intensities and without an externally applied magnetic field. We have built this electric motors and called them Electrodynamic Turbines. In its study, the theory of special relativity has been applied to understand the relativistic origin of the magnetic field and has been applied in the construction of an experiment that we have called the relativistic coil. Concluding that relativity provides a new vision of electromagnetic behavior in a coil. A historiographical study has been carried out on the attempts to determine the relative speed between the Earth and the stars. Observations that influenced Aragó and his measurement of the speed of light as a universal constant. Einstein, in his 1905 article "On the Electrodynamics of Moving Bodies," only refers to one experiment, which is the Faraday disk. And regarding the principle of the constancy of the speed of light, which Einstein adopts, it is based on the experiment to determine the speed of light conducted by Aragó and Fresnel. We conclude that Francesc Aragó decisively influenced the science of his time in a key aspect for subsequent centuries, electromagnetism. So much so that two of his experiments were essential for Einstein's inspiration in developing the theory of special relativity